พอดีหายใจติดคัดเยื่อจมูกบวมแล้วได้ยาแก้แพ้.ลดบวม.ฆ่าเชื้อมากิน7วัน ผมกินครบจนมาเม็ดสุดท้ายผมทำตกเลยไม่ได้กินเป็นอะไรไหมคับ
 ยาต้านจุลชีพ หรือยา ปฏิชีวนะ ปกติใช้รักษาประมาณ 7 -10 วัน แต่บางอย่างดื้อยามาก หรือเป็นการติดเชื้อที่เกิดกับอวัยวะที่เลือดเข้าไม่ถึง เช่น ในกระดูก อาจต้องใช้เวลานานขึ้น ถึง 30 วัน ขึ้นกับว่าเชื้อนั้นเป็นเชื้ออะไร ดื้อต่อยาไหม แพทย์จะเป็นผู้วางแผนในการให้ยา ตามข้อมูลทางวิชาการและผลการเพาะเชื้อในกรณีของ กินมาจนจะครบ 7 วันตามแพทย์สั่งแล้วหายไป 1 เม็ดคงไม่มีผลต่อการรักษาเท่าไร แต่ถ้า ยังมีอาการ อักเสบ ปวดบวมแดงร้อน กลับมาอีก ควรกลับไปหาแพทย์ผู้สั่งใช้ยาครับ ที่สำคัญกว่า คือการหลีกเลี่ยง สารที่ก่อให้เกิดอาการแพ้มากกว่า ยาฆ่าเชื้อ เพราะอาจไม่มีเชื้อให้ฆ่าก็ได้